સ્ત્રીઓ માટે એક સામાન્ય ફરિયાદ હોય છેકે પુરૂષોને તો શર્ટ કે પેન્ટમાં ખીસા મળે એટલે તેમને મોટામસ પર્સ ઉઠાવવાની તકલીફ નથી રહેતી અને દરેક વસ્તુ સરળતાથી તેઓ પોકેટમાં મૂકી શકે છે. પરંતુ સ્ત્રીઓના કોઈ ડ્રેસીસમાં આ પ્રકારની સગવડતા જોવા મળતી નથી. જોકે જેમ ડોક્ટરસ્ પાસે દરેક બિમારીનો ઇલાજ હોય છે તેમ ફેશન નિષ્ણાતો પાસે પણ ફેશનની સમસ્યાને લગતી દરેક મર્ઝ એટલે કે તકલીફોના ઉપાય હાજર હોય છે અને તે પણ સ્ટાઇલિશ ઉપાય. થોડા સમય પહેલા જ એવા ડ્રેસીસ અને ગાઉન ચલણમાં આવ્યા છે જેમાં સરસ મજાના ખીસા હોય વળી તે ખીસા સ્ટાઇલિશ પણ હોય અને તે પહેરવાથી તમારા વ્યક્તિત્વમાં પણ ઓપ આવે છે.કારણ કે આ ખીસાં કહેતા કે પોકેટ એવી રીતે ડિઝાઇન કરવામાં આવ્યાહોય છે જે એક સ્ટાઇલ સિમ્બોલ સમા બની રહે છે. તમે તમારા જૂના ફ્રોક કે ગાઉનને આ રીતે પોકેટ દ્વારા ન્યૂ લુક આપી શકોછો. સાથે સાથે એકદમ ફોર્મલ ઇવનિંગ ડ્રેસ સાથે અવનવા પ્રયોગ કરીને તમે તેને એક સ્ટાઇલિશ ડ્રેસ બનાવી શકો છો.